钦定古今图书集成/明伦汇编/氏族典/第503卷 > 陆九思
## 钦定古今图书集成/明伦汇编/氏族典/第503卷 > 陆九思

按《尚友录》：九思字子疆，举进士。幼弟九渊之始生。乡
人有求抱养为子者，二亲以子多，欲许之，子疆力以
为不可。是年，子疆适生子涣之与其妻曰：“我子付田
妇乳之，尔可且乳小叔。”其妻忻然而从。九渊既长，事
兄嫂如事父母。及守荆门，迎侍以住，不半载而归。后
因书以郡政告子疆，犹责其矜功，其严毅如此。每有
家问，训饬子孙，深以不识礼义为忧，家庭蔼然。晚以
恩授从事郎。弟九叙。